อาหารที่ดี หมายถึงอะไร
a. อาหารที่กินเข้าไปแล้วเกิดประโยชน์ต่อร่างกาย
b. อาหารปรุงสำเร็จ
c. อาหารฟาสต์ฟู้ด
d. อาหารแพง คุณภาพสูง
คำตอบที่ถูกต้องคือ a.  เนื่องจาก อาหารที่ดี หมายถึง อาหารที่กินเข้าไปแล้วเกิดประโยชน์ต่อร่างกาย ร่างกายสามารถย่อยอาหารเหล่านั้น เพื่อนำไปใช้ประโยชน์ได้เต็มที่ ทำให้ร่างกายเจริญเติบโตแข็งแรง ไม่ทำให้ร่างกายเกิดความเจ็บป่วย เช่น ปวดท้อง ปวดศีรษะ คลื่นไส้ อาเจียน หรืออุจจาระร่วง รวมทั้งไม่มีผลเสียต่อร่างกายระยะยาวด้วย

ตัวอย่างอาหารดี ราคาถูก และใกล้ตัวจนมองข้ามไป ได้แก่ น้ำนมแม่ นมแม่เป็นอาหารที่ราคาถูกแสนถูก มีคุณค่าอนันต์ ปลอดภัยและเหมาะสมที่สุดสำหรับเด็กทารก เพราะลูกจะได้สารอาหารที่ครบถ้วน ได้ภูมิต้านทานโรค ได้รับรู้ถึงความรัก ความอบอุ่น ความผูกพันอันลึกซึ้งที่แม่มีต่อลูก มีผลให้ลูกมีสุขภาพกายและใจที่สมบูรณ์ แต่ในปัจจุบัน อิทธิพลจากการโฆษณามีบทบาทให้โน้มน้าวความเชื่อของแม่หันมาใช้นมผงทดแทนนมแม่มากขึ้น รวมทั้งความเชื่อผิดๆ ที่ว่า ของยิ่งราคาแพงมากเท่าใด แสดงว่าเป็นของดีมากขึ้นเท่านั้น นับว่าเป็นเรื่องที่น่าเศร้าใจที่ได้ปล่อยให้เกิดความสูญเสียทางเศรษฐกิจ สูญเสียความอบอุ่น ความผูกพันอันลึกซึ้งระหว่างแม่กับลูกไปอย่างน่าเสียหาย
โภชนวิทยา